b'\n_START_ARTICLE_\nBarbora Hor\xc3\xa1\xc4\x8dkov\xc3\xa1\n_START_PARAGRAPH_\nBarbora Hor\xc3\xa1\xc4\x8dkov\xc3\xa1 (15. tammikuuta 1969 Ostrava \xe2\x80\x93 8. huhtikuuta 2018) oli t\xc5\xa1ekkil\xc3\xa4inen jousiampuja. Seuratasolla h\xc3\xa4n edusti LK Arcus Plze\xc5\x88i\xc3\xa4. Hor\xc3\xa1\xc4\x8dkov\xc3\xa1 oli FITAn rankingissa parhaimmillaan sijalla 137, jonka h\xc3\xa4n saavutti lokakuussa 2006._NEWLINE_Hor\xc3\xa1\xc4\x8dkov\xc3\xa1 osallistui olympialaisiin Pekingiss\xc3\xa4 2008. H\xc3\xa4n oli tuolloin henkil\xc3\xb6kohtaisessa kilpailussa ranking-kierroksen j\xc3\xa4lkeen 44. sijalla ja kohtasi ensimm\xc3\xa4isell\xc3\xa4 kierroksella ukrainalaisen Viktorija Kovalin. Hor\xc3\xa1\xc4\x8dkov\xc3\xa1 h\xc3\xa4visi Kovalille pistein 109\xe2\x80\x93107 ja oli kilpailussa jaetulla sijalla 34 yhdess\xc3\xa4 kahden muun urheilijan kanssa.'